27.6.2023.
HR
Službeni list Europske unije
C 225/5
1.
Ukratko o odboru 1.
Nadzorni odbor Europskog ureda za borbu protiv prijevara (OLAF) („odbor”) je neovisno tijelo osnovano Uredbom (EU, Euratom) br.
883/2013 Europskog parlamenta i Vijeća (1) („Uredba o OLAF-u”).
Svrha je nadzornog odbora jačanje i jamčenje neovisnosti OLAF-a provođenjem redovitog nadzora nad provedbom istražne uloge OLAF-a.
2.
Odbor se sastoji od pet neovisnih vanjskih stručnjaka („članovi”), koje na pet godina dogovorno imenuju Europski parlament, Vijeće i Europska komisija (2).
Članovi obavljaju svoju ulogu potpuno neovisno.
Oni ne smiju tražiti niti primati upute ni od jedne države, institucije, tijela, ureda ili agencije EU-a.
Odboru u radu pomaže tajništvo, koje radi trajno pod izravnim vodstvom odbora i neovisno o Komisiji, OLAF-u ili bilo kojem drugom tijelu.
Tajništvo ima važnu ulogu jer odboru olakšava izvršavanje zadaća nadzora.
3.
S obzirom na prirodu OLAF-ovih istraga, protiv odluke glavnog direktora OLAF-a o pokretanju ili zaključenju istrage nije moguće podnijeti pravni lijek pred sudovima EU-a.
Zbog toga je odbor de facto jedino tijelo koje može provoditi nadzor nad OLAF-om i preispitivati način na koji se vode istrage.
Odbor je stoga u povlaštenom položaju jer institucijama EU-a pruža uvid u rad OLAF-a na temelju svoje nadzorne uloge te osigurava da OLAF radi na zakonit način i u skladu s primjenjivim postupovnim jamstvima.
4.
U skladu s Uredbom o OLAF-u odboru je povjerena trostruka uloga: redoviti nadzor nad istražnom ulogom OLAF-a, pružanje pomoći glavnom direktoru OLAF-a u obavljanju njegovih dužnosti i izvještavanje institucija EU-a.
5.
Konkretno, redovitim nadziranjem OLAF-ovih istraga odbor nastoji zajamčiti:
(i) da nema vanjskog uplitanja u istražnu ulogu OLAF-a;
(ii) da glavni direktor sve odluke donosi u skladu s načelima zakonitosti i nepristranosti te da su one u skladu s Poveljom Europske unije o temeljnim pravima i postupovnim jamstvima (3).
6.
U obavljanju svojih zadaća odbor: (i.) glavnom direktoru OLAF-a upućuje mišljenja i, prema potrebi, preporuke o istražnim aktivnostima OLAF-a, trajanju njegovih istraga i sredstvima koja su OLAF-u potrebna za provođenje istraga te (ii.) sastavlja opažanja o nacrtu OLAF-ovih smjernica o istražnim postupcima.
Odbor se svojim mišljenjima i preporukama nikad ne upliće u provođenje tekućih istraga.
2.
Godina puna promjena
2.1.
Novi sastav nadzornog odbora 7.
Člankom 15. stavkom 2.
Uredbe o OLAF-u propisano je da se nadzorni odbor Europskog ureda za borbu protiv prijevara sastoji od pet neovisnih članova koje dogovorno imenuju Europski parlament, Vijeće i Komisija.
U skladu s člankom 15. stavkom 3.
Uredbe o OLAF-u mandat članova nadzornog odbora traje pet godina i ne može se produljivati.
Kako bi se sačuvala stručnost Nadzornog odbora, naizmjenično se zamjenjuju tri pa dva člana.
8.
Mandat dva člana nadzornog odbora, Grażyne Stronikowske i Rafaela Muñoza López-Carmone, završio je 12. srpnja 2021., a mandat preostala tri člana, Jana Muldera, Marije Helene Pereira Loureiro Correia Fazenda i Dobrinke Mihaylove, završio je 22. siječnja 2022.
(4)
(1)
(2) (3) (4)
Članak 15. stavak 2.
Uredbe (EU, Euratom) br.
883/2013 Europskog parlamenta i Vijeća od 11. rujna 2013. o istragama koje provodi Europski ured za borbu protiv prijevara (OLAF) i stavljanju izvan snage Uredbe (EZ) br.
1073/1999 Europskog parlamenta i Vijeća te Uredbe Vijeća (Euratom) br.
1074/1999 (SL L 248, 18.9.2013., str. 1.), kako je izmijenjena Uredbom (EU, Euratom) 2016/2030 i Uredbom (EU, Euratom) 2020/2223.
Dostupno i na https://eur-lex.europa.eu/legal-content/HR/TXT/?uri=CELEX% 3A02013R0883-20210117.
Kako bi se očuvalo iskustvo stečeno radom u odboru, članovi se mijenjaju naizmjenično u skladu s Uredbom (EU, Euratom) br.
883/2013.
Dostupno na https://www.europarl.europa.eu/charter/pdf/text_en.pdf.
U skladu s člankom 1.
Odluke (EU, Euratom) 2016/1201 Europskog parlamenta, Vijeća i Komisije od 13. srpnja 2016. o imenovanju članova nadzornog odbora Europskog ureda za borbu protiv prijevara (OLAF) (SL L 198, 23.7.2016., str. 40.).